Author: ondrasova, vavro
Last saved by: Peter
Company: ŽSR

Dôvodová správa 

Návrh Zmluvy o výkonoch vo verejnom záujme v osobnej doprave (ZVVZ) na rok 2001 vychádza:
•	z objednávky štátu (34 mil. vlk), ktorej rozsah sa znížil cca o 5% oproti roku 2000 
•	zo záverov „Projektu transformácie a reštrukturalizácie ŽSR“, na základe ktorých ŽSR pristupujú k odčleneniu EC, IC - vlakov z výkonov v rámci ZVVZ 2001. Tento segment obsahuje 10 párov vnútroštátnych a medzinárodných EC, IC vlakov, ktoré predstavujú objem 5,2 % z celkového plánovaného dopravného výkonu 35.857 tis. vlkm Realizácia odčlenenia znamená zníženie kvantifikovaných EON do zmluvy na r. 2001 o 5,3 % (z 9.966 mil. Sk na 9.452 mil. SK) a tým aj zníženie finančných nárokov ŽSR voči štátnemu rozpočtu. Vyčlenenie EC, IC vlakov mimo rámec zmluvy vytvára pre železnicu priestor pre realizáciu marketingových zámerov, novú cenovú politiku a poskytuje predpoklady zhospodárnenia prevádzkovania osobnej dopravy, nakoľko náklady vznikajúce z výkonov EC, IC vlakov budú kryté výlučne z vlastných zdrojov ŽSR. Predpokladom komerčného správania ŽSR pri realizácii týchto služieb je vládou prijatá deregulácia cien pre tieto vlaky.
•	z uznesenia vlády SR č.544/99, ktoré v scenári č.6 (príloha uznesenia) definuje rozsah účasti štátu na financovaní výkonov vo verejnom záujme. Tento scenár uvažuje s úhradou straty v objeme 4,344 mld. Sk, čo predstavuje nižšie nároky na štátny rozpočet o cca 7% oproti roku 2000.
•	zo schválenej úpravy regulovaných cien, ktorá uvažuje v roku 2001 so zvýšením cestovného o 15%. 
•	z kvantifikácie ekonomicky oprávnených nákladov na zabezpečenie realizácie objednávky štátu (podrobne k nákladom viď príloha č.1). Základom tejto kvantifikácie je cena výkonu definovaná scenárom č.6 korigovaná vzhľadom na reálny (roky 1999 a 2000) i predpokladaný (rok 2001) vývoj cien nakupovaných služieb, energií, pohonných hmôt. V oblasti finančných nákladov je zohľadnený vplyv kurzového vývoja slovenskej meny a ďalšia reštrukturalizácia úverového portfólia úvermi so štátnou zárukou. Na druhej strane je v oblasti mzdových nákladov premietnutý vplyv navrhovanej výraznej redukcie počtu pracovníkov ŽSR v roku 2001 (4135 zamestnancov). Výrazne odlišný vývoj v oblasti nákladovej oproti predpokladom aplikovaným v scenári č.6  spôsobuje vznik straty, na krytie ktorej nebudú stačiť tržby z prepravy cestujúcich ani čiastka schválená v štátnom rozpočte. Jedná sa najmä o odlišný vývoj týchto variabilných nákladov:
-	trakčné palivo – medzi cenou na začiatku a na konci roka 1999 je viac ako 100 % - ný nárast, ktorý miernejším tempom pokračoval aj v roku 2000. Nakoľko rast ceny bol v roku 2000 postupný, do kalkulácie nákladov na rok 2001 bol premietnutý s nižším indexom, čomu zodpovedá 17 % - né zvýšenie hodnoty. Do kalkulácie bolo zahrnuté zníženie dopravného výkonu.
-	trakčná el. energia – na rok 2000 bola zvýšená cena trakčnej el. energie o 30 % (od 1.3.2000) a pre rok 2001 kalkulujeme ďalšie 15 %-né zvýšenie v zmysle cenového kalendára MF SR, pri poklese očakávaných výkonov. Je predpoklad, že i tento nárast ceny bude v roku 2001 ešte zvýšený. Pre ilustráciu každé 1 % -né zvýšenie ceny predstavuje 5 mil. Sk zvýšených ekonomicky oprávnených nákladov v osobnej  železničnej doprave. 
-	priamy materiál – keďže likvidita ŽSR je na veľmi nízkej úrovni, opravy hospodárskym spôsobom sa realizujú len v tom najnevyhnutnejšom rozsahu. Táto kalkulačná položka má až 20 %-ný medziročný pokles.
-	priame mzdy – v zmysle scenára č.6 sa umožňoval v roku 2000 až 7% - nárast. ŽSR vzhľadom na ekonomickú situáciu a vytvorenie predpokladov pre transformáciu presadili u svojich odborových partnerov v roku 2000 a v roku 2001 len 5 %-ný nárast, čo je menej aj ako očakávaná výška inflácie.
Okrem toho v zmysle stanoviska MF SR zo 6.10.1999 sa finančné náklady posudzujú ako samostatná kalkulačná položka a nie ako súčasť správnej réžie (v zmysle metodiky MF SR je správna réžia medziročne indexovaná maximálne do výšky inflácie). Touto metodikou osamostatnenia finančných nákladov súvisiacich s úvermi so štátnou zárukou, bola spracovaná kalkulácia finančných nákladov pre ZVVZ na rok 2001 a na základe rokovania na MDPT SR dňa 18.1.2001 jej konštrukcia aj potvrdená ako oprávnená.
•	z podmienok existujúcej cenovej regulácie v oblasti cien za použitie dopravnej cesty, v dôsledku čoho si ŽSR nemôžu do ceny výkonu osobnej dopravy premietnuť ekonomicky oprávnené náklady dopravnej cesty. Ide o čiastku 1,2 mld. Sk. 

I. Sumarizácia rozhodujúcich ukazovateľov ZVVZ na rok 2001
Návrh zmluvy na rok 2001 po schválení ŠR
•	tržby z osobnej dopravy celkom, z toho:			 		        3 323 mil. Sk
•	tržby z prepravy cestujúcich 					       2 009 mil. Sk
•	tržby ostatné		 					       1 314 mil. Sk
•	náklady na zabezpečenie požadovaných výkonov 			       9 452 mil. Sk
•	strata celkom 								       6 129 mil. Sk
•	úhrada strát podľa schváleného ŠR na rok 2001                     		      2 924 mil. Sk
•	úhrada straty  z prostriedkov  ŠR 	2000 s časovým rozlíšením roku 2001       700 mil. Sk 
•	nekrytá strata								       2 505 mil. Sk

Vláda SR na svojom rokovaní 18.10.2000 prijala svojím uznesením č.830/2000 Projekt transformácie a reštrukturalizácie ŽSR (ďalej Projekt). 
Projekt, ktorý aktualizuje scenár č.6 z uznesenia vlády č.544/99, uvažuje pre rok 2001 s úhradou straty za výkony vo verejnom záujme v objeme 5,144 mld. Sk. 
Vláda SR ďalej týmto uznesením schválila postupné oddĺženie ŽSR v objeme cca 2 mld. Sk ročne (záväzky štátu z výkonov vo verejnom záujme zrealizovaných v rokoch 1994 - 1997).

II. Reálna situácia po schválení štátneho rozpočtu na rok 2001
Schválený zákon č.472/2000 Z. z. o štátnom rozpočte na rok 2001 stanovuje 
•	na krytie úhrady straty z výkonov vo verejnom záujme v osobnej doprave na rok 2001
•	priamo čiastku 2,924 mld. Sk 
•	z prostriedkov štátneho rozpočtu roku 2000 na rok 2001 čiastku 700 mil. Sk, spolu 3,624 mld. Sk.
Okrem toho stanovuje z očakávaných výnosov z privatizácie čiastku 0,710 mld. Sk určenú na krytie časti dlhu štátu voči ŽSR z predchádzajúcich rokov.
Schválené čiastky na rok 2001 v celkovej sume 3,624 mld. Sk 
•	nezodpovedajú čiastkam stanoveným v uzneseniach vlády SR č.544/99 (4,344 mld. Sk) a č.830/2000 (5,144 mld. Sk), 
•	nepokrývajú objektívnu potrebu prostriedkov na bezproblémové financovanie prevádzky osobnej dopravy a zabezpečenie štátom požadovanej objednávky dopravných výkonov. 
Strata z prevádzky osobnej dopravy v roku 2001, ktorá nie je krytá tržbami z prepravy cestujúcich ani štátnym rozpočtom, je 2,505 mld. Sk.

Príloha č.1

Komentár k nákladom osobnej dopravy
Komentár poukazuje na spôsob kalkulácie a vysvetľuje odlišnosti od Scenára č. 6. Plánovaná kvantifikácia nákladov žel. osobnej dopravy (Príloha č.3 k ZVVZ 2001) Zmluvy je konštruovaná na nástupnícke spoločnosti po realizácii transformácie a to:
 - náklady na prevádzkovanie dráhy,
 - náklady na prevádzkovanie dopravy na dráhe.

1.1	trakčné palivo: Oproti Sc.6 je rozdiel + 159 mil. Sk. Ten vyplýva z medziročného nárastu ceny trakčnej nafty v závere r. 1999, kedy prišlo vzhľadom na zmenu kurzu Sk a svetových cien ropy k 100 % -nému zvýšeniu ceny medzi stavom na začiatku a na konci r. 1999. V zmluve na rok 2000 toto zvýšenie nie je premietnuté. Očakávaná skutočnosť za rok 2000 založená na skutočných nákladoch za r. 2000 (2. predbežná účtovná závierka) a predpoklad do konca roku potvrdzuje správnosť kalkulácie na rok 2001. Náklady na rok 2001 sú projektované za predpokladu ďalšieho mierneho rastu cien nafty. Výsledkom je zvýšenie nákladov v tejto položke oproti predbežnému objemu za r. 2000 (278 mil. Sk) o 18,3 %. Z pohľadu ŽSR existuje isté riziko v prípade vyššieho rastu cien. 
Kalkulácia nákladov na trakčnú naftu - OD na rok 2001: |
druh výkonu | hrtkm, hod.posunu | merná spotreba | Množstvo - v litroch | Náklady (v Sk)
70 | 1,130,000 | 13.66 | 15,435,800 | 208,692,016
posun | 59,000 | 11.87 | 700,330 | 9,468,462
80 | 650,000 | 12.65 | 8,222,500 | 111,168,200
spolu | | | 24,358,630 | 329,328,678
Merná spotreba je na úrovni skutočnosti r. 1999 - nižšia ako plánovaná v r. 2000. Cena - 13,52 Sk/liter vyplýva z predpokladu na r. 2001, na základe vývoja ceny z konca roku 2000.

1.2 trakčná el. energia: Sc.6 predpokladal mieru zvyšovanie ceny el. energie vo výške očakávanej priemernej inflácie. Začiatkom r. 2000 bola cena rozhodnutím MF na základe uznesenia vlády SR z 26.1.2000  zvýšená oproti úrovni r. 1999 o 30%. Toto zvýšenie nebolo v plnom rozsahu premietnuté do nákladov ZVVZ na rok 2000. Kalkulácia vychádza z plánu spotreby elektrickej trakčnej energie vo výške 309,748 mil. kWh a súčasnej priemernej cene za 1 kWh – 1,87 zvýšenej o 15 % (očakávané zvýšenie) na 2,15/kWh. Kalkulovaný a dohodnutý odber vyplýva z empirického vzorca spotreby el. energie, vzhľadom na očakávaný objem výkonov (bez EC,IC vlakov).  Z objemu za rok 2000 (2. predbežná účtovná závierka) a za predpokladu zachovania úrovne ceny ako v r. 2000 vyplýva, že predpoklad v S. 6 neuvažoval s takýmto nárastom cien elektrickej energie.
 2. priamy materiál: Spotreba materiálu je kalkulovaná na základe očakávanej potreby s uplatnením 7% inflačného rastu a odpočítaním nákladov na EC,IC vlaky oproti zmluve v roku 2000 a Sc.6. Náklady na priamy materiál vzhľadom na finančnú situáciu ŽSR majú medziročne 20% pokles.
 3. priame mzdy: S. 6 predpokladal pri tejto položke zníženie počtu zamestnancov už od 1.1.2000. Keďže sa jednalo o hromadné prepúšťanie, ŽSR museli dodržať zákonom stanovené postupy a lehoty, čo spôsobilo neskorší odchod nadbytočných zamestnancov. Tým očakávame vyšší objem nákladov na priame mzdy za rok 2000 a s tým súvisiace zákonné poistenie (kalkulačná položka 6.1). Pre rok 2001 vychádzame z uzatvorenej kolektívnej zmluvy ŽSR na roky 2000-2001, podľa ktorej dôjde k zvýšeniu priemerných miezd v roku 2001 o 5% (čo je menej ako očakávaná inflácia). Tento nárast však nebude mať vplyv na celkové zvýšenie objemu priamych miezd, nakoľko bude vykrytý adekvátnym znížením nadbytočných zamestnancov.
Do mzdových nákladov nie sú zahrnuté sociálne kompenzácie vyplývajúce  zo znižovania zamestnancov (odstupné a „odchodné„).
Takisto je tu priemetnuté zníženie z titulu odčlenenia EC,IC vlakov.
4. priame odpisy: S. 6 predpokladal od r. 2000 štátnu dotáciu na investície na OD a ND vo výške 4 mld. Sk ročne, resp. v tomto objeme získanie štátnych záruk na rozvojové investičné programy kryté bankovými úvermi. Keďže tento proces si vyžaduje značnú časovú náročnosť a je ovplyvňovaný situáciou na finančnom trhu, nepredpokladáme naplniť objemy v obstarávaní železničných koľajových vozidiel podľa Sc.6. Je zakalkulované zníženie 
o náklady na EC,IC vlaky.
5. priame opravy a údržba: Podľa technických noriem posudzovaných aj medzinárodným auditom k EON za roky 1998 a 1999 sa konštatuje potreba 1,74 mld. Sk ročne na opravy a údržbu koľajových vozidiel. Keďže je kritická situácia v oblasti pohotových finančných prostriedkov, uvažujeme v návrhu zmluvy len s reálnymi finančnými možnosťami, resp. podľa  Sc.6 po odpočítaní nákladov na EC,IC vlaky.
6.1 zákonné soc. poistenie: Položka tvorí 38 % z objemu miezd, komentár vyplýva z bodu „priame mzdy„.
6.2 cestovné: Pri kalkulácii cestovného sa vychádza z očakávaného vývoja cestovných náhrad vyplývajúcich  z vyhlášok MPSV ako aj plánovaný úbytok zamestnancov v r. 2001. 
6.91 použitie žel. dopravnej cesty: Položka je vypočítaná na základe rozsahu objednaných výkonov a platných maximálnych regulovaných cien za použitie ŽDC. Pre rok 2001 je uvažované s zvýšením (aktualizáciou) ceny o ročnú mieru inflácie za roky 2000 a 2001 (po odpočítaní nákladov na EC,IC vlaky), nakoľko ceny za použitie ŽDC boli naposledy upravené cenovým výmerom MF R-7/99 z 1.7.1999. 
6.99 ostatné priame náklady: Oproti S. 6 je položka kalkulovaná nižšie napriek tomu, že očakávaná skutočnosť za rok 2000 je vyššia. Kalkulácia tým sledovala dodržanie podmienok regulácie rastu nákladov s východiskom predstavujúcim auditovaný rok 1999. Z r. 1999 bola vykalkulovaná táto položka v ZVVZ na rok 2000 a nárastom vzhľadom na inflačný trend 7 % oproti r. 2000 aj návrh na rok 2001. Výsledná suma tejto kalkulačnej položky bola korigovaná o čiastku pripadajúcu na segment „Diaľková doprava„ (EC,IC vlaky), kde je v rozhodujúcom objeme zastúpené v hodnote „nájomné KEV„. 
7. a 8. réžie: Pri kalkulácii režijných nákladov bol použitý predpoklad inflačného rastu nákladov o 7 % oproti objemu položiek v ZVVZ na r. 2000, eliminovaný vplyvom úbytku zamestnancov na objem režijných miezd, ale aj rastom priemernej mzdy podľa KZ. Zníženie osobných  nákladov predstavuje 115 režijných zamestnancov podielom voči OD, t.j. celkové zníženie cca 345 režijných zamestnancov. V tejto položke kalkulujeme s odstupným (nie s ostatnými sociálnymi kompenzáciami podľa KZ) len v zákonom stanovenej výške.
9. finančné náklady: predstavujú náklady na úvery so štátnou. V zmysle stanoviska MF SR zo 6.10.1999 sa finančné náklady posudzujú ako samostatná kalkulačná položka a nie ako súčasť správnej réžie (v zmysle metodiky MF SR je správna réžia medziročne indexovaná maximálne do výšky inflácie). Touto metodikou osamostatnenia finančných nákladov súvisiacich s úvermi so štátnou zárukou, bola spracovaná kalkulácia finančných nákladov pre ZVVZ na rok 2001. Na základe rokovania na MDPT SR dňa 18.1.2001 bolo konštrukcia potvrdená ako oprávnená. Z tejto položky je odpočítaných 16 mil. Sk viažucich sa k úveru na rekonštrukcie osobných vozňov kategórie EC,IC vlakov. 

Porovnanie vývoja jednotkových nákladov
| 1994 | 1995 | 1996 | 1997 | 1998 | 1999 | 2000 | 2001
| | | | | po audite | po audite | | návrh
EON (mil. Sk) | 5 261 | 5 443 | 5 471 | 6 506 | 7 028 | 7 625 | 7 333 | 9 452
Prepravný výkon (mil.oskm) | 4 548 | 4 202 | 3 769 | 3 096 | 3 128 | 3 038 | 3 028 | 2 635
Dopravný výkon (mil. vlkm) | 39,23 | 40,06 | 37,29 | 37,84 | 37,08 | 36,50 | 35,82 | 34,000
Jednotkové náklady | | | | | | | |
Sk/oskm | 1,16 | 1,30 | 1,45 | 2,10 | 2,25 | 2,51 | 2,42 | 3,59
Sk/vlkm | 134,1 | 135,9 | 146,7 | 171,9 | 189,5 | 208,9 | 204,7 | 278
index vývoja ceny Sk/oskm | | 1,12 | 1,12 | 1,45 | 1,07 | 1,12 | 0,96 | 1,48
index vývoja ceny Sk/vlkm | | 1,01 | 1,08 | 1,17 | 1,10 | 1,10 | 0,98 | 1,36
index vývoja inflácie | | 1,10 | 1,06 | 1,06 | 1,07 | 1,08 | 1,10 | 1,09

Porovnanie vývoja nákladov osobnej dopravy
Kód | Kalkulačná položka | 1997 | | | 1998 | | | 1999 | | 2000 | 2000 | 2001 | 2001
| | Zmluva | skut. | Zmluva | skut. | skut. | Zmluva | Skut. | EON | Zmluva | očak. | Scenár | Zmluva
| | | | | | po audite | po audite | | po audite | | skutočn. | č.6 | návrh
1 | TRAKČNÉ ZDROJE | | | | | | | | | | | |
| 1.1 Trakčné palivo | 134 | 191 | 222 | 143 | 143 | 142 | 168 | 168 | 148 | 278 | 170 | 329
| 1.2 Trakčná elektrická energia | 415 | 422 | 473 | 444 | 444 | 458 | 447 | 447 | 454 | 560 | 570 | 541
2 | PRIAMY MATERIÁL | 160 | 317 | 308 | 410 | 410 | 327 | 356 | 356 | 322 | 450 | 327 | 336
3 | PRIAME MZDY | 678 | 782 | 832 | 849 | 770 | 832 | 1 024 | 852 | 852 | 1 037 | 851 | 848
4 | PRIAME ODPISY | | | | | | | | | | | |
| 4.1 Priame odpisy vozidiel | 217 | 197 | 222 | 233 | 212 | 262 | 234 | 231 | 220 | 235 | 297 | 217
| 4.9 Priame odpisy ost. zar. | 5 | 4 | 0 | 0 | 0 | | | | | | |
5 | PRIAME OPRAVY A ÚDRŽBA | | | | | | | | | | | |
| 5.1 Priame opravy a údržba vozidiel | 1 082 | 930 | 1 525 | 959 | 945 | 1 525 | 699 | 699 | 761 | 860 | 900 | 874
| 5.9 Priame opravy a údržba ost. HIM | 4 | 4 | 0 | 0 | 0 | | | | | | |
6 | OSTATNÉ PRIAME NÁKLADY | | | | | | | | | | | |
| 6.1 Zákonné sociálne poistenie | 265 | 293 | 316 | 319 | 286 | 316 | 384 | 317 | 324 | 388 | 324 | 322
| 6.2 Cestovné | 50 | 54 | 57 | 57 | 57 | 61 | 60 | 60 | 60 | 56 | 65 | 53
| 6.9 Iné priame náklady | | | | | | | | | | | |
| 6.91 Použitie žel. dopravnej cesty | 1 180 | 2 416 | 1 384 | 3 144 | 1 438 | 1 515 | 3 603 | 1 523 | 1 595 | 3 534 | 1 611 | 1 579
| 6.99 Ostatné priame náklady | 450 | 246 | 379 | 877 | 528 | 399 | 550 | 479 | 402 | 586 | 452 | 207
| PRIAME  NÁKLADY | 4 640 | 5 856 | 5 718 | 7 435 | 5 233 | 5 837 | 7 525 | 5 131 | 5 138 | 7 984 | 5 567 | 5 306
7 | PREVÁDZKOVÁ RÉŽIA | 580 | 771 | 643 | 861 | 691 | 746 | 810 | 764 | 822 | 841 | 800 | 854
| VLASTNÉ  NÁKL. PREVÁDZKY | 5 220 | 6 627 | 6 361 | 8 296 | 5 924 | 6 583 | 8 335 | 5 895 | 5 960 | 8 825 | 6 367 | 6 160
8 | SPRÁVNA RÉŽIA | 330 | 1 297 | 357 | 672 | 448 | 237 | 515 | 460 | 511 | 500 | 1 042 | 524
9 | FINANČNÉ NÁKLADY | | | 130 | 656 | 656 | 805 | 1 195 | 2 120 | 862 | 1 700 | | 2 768
| ÚPLNÉ  VLASTNÉ NÁKL. PREV. | 5 550 | 7 924 | 6 848 | 9 624 | 7 028 | 7 625 | 10 045 | 8 475 | 7 333 | 11 025 | 7 409 | 9 452
10 | ZISK | 0 | 0 | 0 | | 0 | 0 | 0 | 0 | 0 | 0 | 0 | 0
| C E N A  V Ý K O N U | 5 550 | 7 924 | 6 848 | 9 624 | 7 028 | 7 625 | 10 045 | 8 475 | 7 333 | 11 025 | 7 409 | 9 452